এলাকার নানা স্তরের মানুষের সঙ্গে কথা বলে জানা যায়, নূর মোহাম্মদ ছোটবেলা থেকেই এলাকায় একজন শান্ত ভ্রদ্র ছেলে হিসেবে পরিচিত। ছেলেবেলায় সবাই কারো না কারো সঙ্গে খেলাধুলা হোক আর অন্য কিছু নিয়েই হোক, একবার না একবার ঝগড়াবিবাদ করেনি, এমন দৃষ্টান্ত পাওয়া খুব দুষ্কর। কিন্তু নূর মোহাম্মদ এক্ষেত্রে একেবারেই ব্যতিক্রম। কারো সঙ্গেই বনিবনার সঙ্কট বা ঝগড়া ফ্যাসাদের ঘটনা ঘটেনি। নিজের মত শান্ত ভঙ্গিতে স্কুলে যেতেন, আবার নিরবে বাড়ি ফিরতেন। ছোটবেলায় তাকে এলাকার বয়োজ্যেষ্ঠরা সবসময় স্নেহ করতেন।